Document ID: 32001D0292

Απόφαση της Επιτροπής
της 29ης Μαρτίου 2001
για την τροποποίηση, της απόφασης 93/52/ΕΟΚ που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με την βρουκέλωση (Βrucella melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή
[κοινοποιηθείσα υπό τον αριθμό Ε(2001) 952]
(Κείμενο που παρουσιάζει ενδιαφέρον για τον ΕΟΧ)
(2001/292/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με του όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων(1), όπως τροποποιήθηκε τελευταία από την απόφαση 94/953/ΕΚ(2) της Επιτροπής, και ιδίως το παράρτημα Α κεφάλαιο 1 μέρος II,
Εκτιμώντας τα ακόλουθα:
(1) Με την απόφαση 93/52/ΕΟΚ(3) της Επιτροπής όπως τροποποιήθηκε τελευταία από την απόφαση 97/315/ΕΚ(4), η Επιτροπή διαπίστωσε την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλωση (Βrucella melitensis) και τους αναγνώρισε το καθεστώς κρατών μελών ή περιοχών επίσημα απαλλαγμένων από τη νόσο αυτή.
(2) Στην Αυστρία και στις γαλλικές περιφέρειες Ardèche, Aveyron, Cantal, Corrèze, Gers, Gironde, Haute Loire, Lot, Lozère, Morbihan, Puy de Dõme και Vosges η βρουκέλωση δηλώνεται υποχρεωτικά τουλάχιστον τα τελευταία πέντε χρόνια. Καμία περίπτωση βρουκέλωσης δεν έχει επιβεβαιωθεί επισήμως στις χώρες και στις περιοχές αυτές τουλάχιστον τα τελευταία πέντε χρόνια και απαγορεύεται ο εμβολιασμός τα τελευταία τρία χρόνια. Συνεπώς, θα πρέπει να αναγνωρισθεί ότι οι περιφέρειες αυτές τηρούν τους όρους που προβλέπονται στο παράρτημα Α κεφάλαιο 1 μέρος II σημείο 1 στοιχείο β) της οδηγίας 91/68/ΕΟΚ.
(3) Η Αυστρία και οι περιφέρειες Ardèche, Aveyron, Cantal, Corrèze, Gers, Gironde, Haute Loire, Lot, Lozère, Morbihan, Puy de Dõme και Vosges στη Γαλλία πληρούν συνεπώς τους όρους για την αναγνώρισή τους ως επίσημα απαλλαγμένες από την βρουκέλωση.
(4) Επιπλέον, η Αυστρία και η Γαλλία αναλαμβάνουν την υποχρέωση να τηρήσουν τις διατάξεις που προβλέπονται στο παράρτημα Α κεφάλαιο 1 μέρος II σημείο 2 της οδηγίας 91/68/ΕΟΚ. Συνεπώς, η Αυστρία και οι περιφέρειες της Γαλλίας Ardèche, Aveyron, Cantal, Corrèze, Gers, Gironde, Haute Loire, Lot, Lozère, Morbihan, Puy de Dõme και Vosges πρέπει να αναγνωρισθούν ως επίσημα απαλλαγμένες από την βρουκέλωση (Βrucella melitensis) και η απόφαση 93/52/ΕΟΚ να τροποποιηθεί αναλόγως.
(5) Ως εκ τούτου, τα αιγοπρόβατα τα οποία εισάγονται σε εκμεταλλεύσεις στην Αυστρία και στις περιφέρειες της Γαλλίας Ardèche, Aveyron, Cantal, Corrèze, Gers, Gironde, Haute Loire, Lot, Lozère, Morbihan, Puy de Dõme και Vosges πρέπει να πληρούν τους όρους που αναφέρονται στο παράρτημα Α κεφάλαιο 1 μέρος I σημείο Δ της οδηγίας 91/68/ΕΟΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I ("Κράτος μέλος") της απόφασης 93/52/ΕΟΚ αντικαθίσταται από το παράρτημα I της παρούσας απόφασης.
Άρθρο 2
Το παράρτημα II ("Περιφέρειες") της απόφασης 93/52/ΕΟΚ αντικαθίσταται από το παράρτημα II της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 29 Μαρτίου 2001.

Labels: 0
18
6